— 369 — 



III 



1281. — 16 juin. 



Quittance de la somme de cent livres payées, au nom du comte de 

 Bourgogne Othon IV, pour solde d'une dette de tournoi de ce prince 

 envers un seigneur de la Cour de France. 



(Archives du Doubs. — Résidu de l'ancienne Chambre des comptes.) 



A touz cieus qui veirront et orront ces présentes leitres , gie 

 Estieines de Qierrien, sire de Marueil en Pontis, chevalier, 

 faz savoir que gie ai eu et reçeu en deniers contans, par la 

 mein Pieirre Marcel, borjois de Paris, por noble homme 

 monsengieur Otes, cueins palatins de Bourgongne et sires de 

 Salins, cent livres de parisis, es qiex deniers ledit monsengieur 

 Otes eitoit tenus à moi por peirtes de tournoiemans et de son 

 propre don ; des qiex cent livres de parisis gie qite entieire- 

 ment ledit monsengieur Otes et ses hoirs à touz jours, et le 

 qite ledit monsengieur Otes de toutes deites, de toutes qereilles, 

 de toutes actions qui aient esté entre moi et lui jusqes au jour 

 d'ui; et se nulles leitres eitoient treuvées en qoi il fut tenus à 

 moi por cause de deite, gie voil et otroi que eilles ne soient de 

 nulle value. Et qant à ce tenir fermement, gie en oblige au 

 dit monsengieur Ote moi et mes hoirs. Et por ce qe ce soit 

 feirme chose et estable, gie l'en doing ceste présente leitre 

 seieillée de mon seieil; et fu feite l'an de grâce mil deus cens 

 et qatre vins et un, le lundi après la seint Barnabe l'apoutre, 

 hu mois de juing. 



